Gaetano Fichera

Matemàtich.
Gaetano Fichera a l'era nà a Acireale a j'8 ëd fërvé dël 1922 e a l'é nòrt a Roma al 1m ëd giugn dël 1996.
A l'é laureasse an matemàtica dël 1941 e dël 1949 a l'é vnù professor ordinari a l'Università 'd Triest.
Dal 1956 a l'é stàit professor ordinari a l'Università La Sapiensa ëd Roma, andoa a l'é vnù dal 1m ëd novèmber 1992 a soa mòrt professor fòra ròl.

Soa produssion
Fichera a l'ha scrivù 256 artìcoj e 18 lìber.
Ij sò travaj a rësguardo vàire setor: la teorìa matemàtica dl'elasticità, j'equassion diferensiaj ordinarie e parsiaj, ël càlcol dle variassion, l'anàlisi fonsional e la teorìa dij valor pròpi, la teorìa dl'aprossimassion, la teorìa dël potensial, la teorìa dla mzura e l'antëgrassion, l'anàlisi complessa, le forme diferensiaj esterior, l'anàlisi numérica e la stòria dla matemàtica.

Un dij sò arzultà pì amportant a l'é stàita la fondassion dla teorìa dj'invariant ortogonaj.

Sossietà sientìfiche e premi
Fichera a l'era mèmber ëd 14 academie, dont l'Academia Nassional dij Linceo, l'Academia Nassional dle Siense dita dij XL, l'Academia dle Siense ëd Turin, la Sossietà Real d'Edimborgh, l'Academia Leopoldin-a, l'Academia Europenga, l'Academia Russa dle Siense.

A l'ha arseivù ëd tìtoj onorari an Angegnerìa sivila da l'Università ëd Palerm (1977) e da l'Università aristotelian-a ëd Tessalònica (1991) e an siense da l'Università ëd Glasgow (1987).
A l'ha vagnà vàire premi dl'Academia nassional dij Linceo, da l'Università ëd Tbilisi, da l'Università pr'jë Strangé ëd Perugia.

A pòrto sò nòm
 Métod ëd Fichera

Fichera, Gaetano